24. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 11476/47/74 της 30 Ιουλ./3 Αυγ.  1974 (ΦΕΚ Β΄ 790) Περί καθορισμού ποσοστού εισαγωγής υπηρετούντων Λιμενοφυλάκων εις Σχολήν Δοκίμων Υπαξιωματικών Λ.Σ. Έχοντες υπ’ όψει: Το άρθρ. 5 παρ.2 του Ν.Δ. 530/70 «περί Λιμενοφυλάκων» (ΦΕΚ 100/70 Σ.), αποφασίζομεν: 1.Καθορίζομεν το εκ Λιμενοφυλάκων ποσοστόν κατόχων απολυτηρίου Γυμνασίου, ή ετέρου ισοτίμου τίτλου σπουδών, εισακτέων κατόπιν επιτυχούς εξετάσεως, εις την Σχολήν Δοκίμων Υπαξιωματικών Λιμενικού Σώματος εις το 40% του αριθμού των προκηρυχθησομένων θέσεων Δοκίμων Υπαξιωματικών. 2.Εν περιπτώσει μη καλύψεως του ανωτέρω ποσοστού εξ υπηρετούντων Λιμενοφυλάκων ο απομένων αριθμός συμπληρούται εκ των ανωτέρω επιτυχόντων εις τας γραπτάς εξετάσεις κατά σειράν επιτυχίας. Η παρούσα δημοσιευθήτω δια της Εφημερίδος της Κυβερνήσεως. 